Universis presentes litteras inspecturis nos Hugo de Corabuef, canonicus et terrarius Eduensis, notum facimus quod Hugoninus le Boccas de Rua de parochia de Montelon et Stephanus, ejus filius, in nostra presencia propter hoc specialiter constituti, non decepti, non coacti, sed spontanci et providi et pro utilitate sua, ut asserunt coram nobis, vendunt, quitant pariter et concedunt in perpetuum Roberto Suttori de Brangiis et suis heredibus quamdam suam partem unius mansi, siti in villa de Rua, juxta mansum dicti Tulemeal de Rua ex una parte, et juxta mansum es Broquarz ex altera, cum appendiciis et pertinenciis dicte quarte partis, tam in terris quam in pratis et rebus aliis, videlicet pro sex libris Divionensium jam solutis eisdem venditoribus a dicto Roberto emptore in pecunia legitime numerata, prout ipsi venditores coram nobis confitentur, et propter hoc dicti venditores de predictis rebus venditis se et suos omnino devestientes, etc., salvis tamen sex denariis censualibus annuatim reddendis in festo.… ecclesie Beati Nazarii Eduensis et tribus bichetis et dimidio avene costumalibus ad mensuram de refectorio… reddendis similiter prefate ecclesie ab illo seu ab illis qui predictas res venditas pro tempore tenebunt et etiam possidebunt. In quorum premissorum memoriam, etc. Datum et actum anno Domini Mº CCº septuagesimo sexto, mense augusto.